钦定古今图书集成/明伦汇编/闺媛典/第002卷 > 孔丛子 > 《嘉言》
## 钦定古今图书集成/明伦汇编/闺媛典/第002卷 > 孔丛子 > 《嘉言》

子张曰：“女子必渐乎二十而后嫁，何也？”孔子曰：“十五
许嫁而后从夫，是阳动而阴应，男唱而女随之义也。
以为缋组𬘓织纴者，女子之所有事也；黼黻文章之
义，妇人之所有大功也。必十五以往，渐乎二十，然后
可以通乎此事。通乎此事，然后乃能上以孝于舅姑，
下以事夫养子也。”